open-index/open-wikipedia-markdown huggingface dataset:
1983ko Kontxako Bandera

**1983ko Kontxako Bandera** (Banderaren 88. ekitaldia, garai hartan 81. ekitaldia bezala aurkeztu bazen ere) urte honetako irailaren 9 eta 18an jokatu zen, Oriok bere 25. Kontxako Bandera eskuratu zuen. Istilu handien artean lorturiko garaipen polemikoa izan zen hala ere.

## Kontakizuna 
Kontxako Banderarako Sailkapen estropada 15 traineruk jokatu zuten irailaren 2an, sei gipuzkoarrek, zazpi bizkaitarrek eta bi kantabriarrek. Honetaz gain lehenengo aldiz Donostiako uretan jokatu zen, ordurarte Hondarribian izaten baitzen. Itsaso oso txarra tokatu zen eta traineruek lan handiak izan zituzten estropada bukatzeko.

Saltsa epaileek Oriori zazpigarren postua ematerakoan iritsi zen, itxura guztien arabera bederatzigarrena izan zen arren, Fortuna eta Pedreñaren atzetik. Kronometroekin arazoak izan zituztela argudiatu zuten epaileek baina ez zuten atzera egin.

Irailaren 4an lehenengo jardunaldiko lehen txanda jokatzen hastera zihoanean Fortunak trainerua gurutzatu eta irteera oztopatu zuen. Orioren txandakideak ziren Zumaia, Kaiku eta Castrok ere estropada boikoteatzea erabaki zuten protesta gisa. Antolakuntzak estropada bertan behera utzi zuen. Irailaren 9an jokatu zen estropada eta Oriok baino ez zuen arraun egin lehenengo txanda horretan, bost traineruen arteko denbora onena lortuz.

Bigarren jardunaldia irailaren 11rako aurrikusia zegoen baina itsaso txarraren erruz hau ere irailaren 18ra atzeratu zen. Lehiakide gogorrenak falta zirenez Oriok garaipen erraza lortu zuen, bigarren gelditu zen Ur-Kirolaki minutu erdi atereaz.

Donostiarren ordezkaria Ur-Kirolak izan zen, Aste Nagusian jokatu zen traineru donostiarren arteko lehenengo klasifikatorioan Donostia eta Fortuna gainditzeagatik. Iraileko sailkapen estropadan Donostiak ere Kontxako Banderara sailkatzea lortu zuen, eta Fortunaren auzia aurrez azalduta dago.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Entrenatzailea:
** Patroia: Juan Lizarralde "Altxerri"
** Arraunlariak: Jose Inazio Etxezarreta, J.I. Etxeberria, J.J. Ugarte, Ramon Ugarte, Pedro Mari Zumeta, Jokin Amilibia, JM Zendoia, Ramon Elizondo, Dionisio Redondo, Txomin Etxeberria, Primi Urbieta, Antton Beloki, Juan Jose Zubizarreta, Jose Antonio Makazaga, Juan Daniel Idigoras, Mariano Glez de Txabarri.

## Sailkapen estropada 
## Erreferentziak 
## Ikus, gainera 
* Kontxako Bandera

## Kanpo estekak
Espainiako Drama Literaturaren Sari Nazionala

**Espainiako Drama Literaturaren Sari Nazionala** () 1992tik Espainiako Kultura Ministerioak ematen du. Honen bidez estatuan lau hizkuntza ofizialetan argitaratutako lan dramatiko onena saritu nahi da.

## Saria jaso duten euskal hiritarrak 
Zenbait urtetan euskal hiritarrek sari hau jaso dute:
* 1993: Alfonso Sastre: *Jenofa Juncal*
* 2002: Ignacio Amestoy: *Cierra bien la puerta*

Inoiz ez du euskaraz idatzitako lan dramatikorik saritu.

## Sarituak 
* 1992: Francisco Nieva:*El manuscrito encontrado en Zaragoza*
* 1993: Alfonso Sastre: *Jenofa Juncal*
* 1994: José María Rodríguez Méndez: *El pájaro solitario*
* 1995: Josep Maria Benet i Jornet: *E. R.*
* 1996: Sergi Belbel: *Morir*
* 1997: Manuel Lourenzo: *Veladas indecentes*
* 1998: Jerónimo López Mozo: *Ahlán*
* 1999: Agustín García Calvo: *Baraja del rey don Pedro*
* 2000: Domingo Miras: *Una familia normal; Gente que prospera*
* 2001: Jesús Campos García: *Naufragar en Internet*
* 2002: Ignacio Amestoy: *Cierra bien la puerta*
* 2003: Fernando Arrabal: *Carta de amor (como un suplicio chino)*
* 2004: José Sanchís Sinisterra: *Terror y miseria en el primer franquismo*
* 2005: Alberto Miralles: *Metempsicosis*
* 2006: Santiago Martín Bermúdez: *Las gradas de San Felipe y empeño de la lealtad*
* 2007: Rubén Ruibal: *Limpeza de sangue* (*Limpieza de sangre*)
* 2008: Miguel Romero Esteo: *Pontifical*
* 2009: Paco Bezerra: *Dentro de la tierra*
* 2010: Lluïsa Cunillé: *Aquel aire infinito*
* 2011: José Ramón Fernández: *La colmena científica o el café de Negrín*
* 2012: Angélica Liddell: *La casa de la fuerza*
* 2013: Juan Mayorga: *La lengua en pedazos*
* 2014: Manuel Calzada Pérez: *El Diccionario*
* 2015: Laila Ripoll eta Mariano Llorente: *El triángulo azul*
* 2016: Lola Blasco: *Siglo mío, bestia mía*
* 2017: Alfredo Sanzol: *La respiración*
* 2018: Yolanda García Serrano: *¡Corre!*
* 2019: Alberto Conejero: *La geometría del trigo*
* 2020: Guillem Clua: *Justicia*
* 2021: Pablo Remón: *Doña Rosita, anotada*, *Fantasmas* liburuan sartua
* 2022: Josep Maria Miró: ''El cos més bonic que s'haurà trobat mai en aquest lloc*
* 2023: Paula Carballeira: *As alumnas*
* 2024: María Velasco: *Primera sangre*
* 2025: Victoria Szpunberg: *L’imperatiu categòric.''

## Ikus, baita ere 
* Espainiako Saiakera Sari Nazionala
* Espainiako Narratiba Sari Nazionala
* Espainiako Poesia Sari Nazionala
* Espainiako Haur eta Gazte Literaturaren Sari Nazionala
* Espainiako Letren Sari Nazionala

## Erreferentziak 
## Kanpo estekak 
* Sarituak Espainiako Kultura Ministerioaren weborrian.
Erlang banaketa

Probabilitate teorian, **Erlang banaketa** Gamma banaketarekin eta banaketa esponentzialarekin loturiko banaketa da, bereziki ilara-teorian erabiltzen dena. Gamma banaketaren kasu berezia da, *k* forma-parametro osoa izanik. Aldi berean, Erlangen banaketa esponentzialaren orokortzea da: banaketa esponentzialak bi gertaeren arteko denbora adierazten duen bitartean, Erlangen banaketa *k* banaketa esponentzialen batura da eta *k*-garren gertaera gauzatu bitarteko denborari buruzkoa da. Agner Krarup Erlang ingeniariak garatu zuen XX. mendearen hasieran eta geroztik ilara-teorian eta bioestatistikan erabili izan da.

## Kanpo estekak
1910eko Kontxako Bandera

**1910eko Kontxako Bandera** (Banderaren 21. edizioa) urte horretako irailaren 25ean jokatu zen, Oriok bere 3. Kontxako Bandera eskuratu zuen.

Araudi aldetik aldeketak izan ziren: batetik, **lehen aldiz bi jardunaldietako denborak batu** ziren edizio honetan (nahiz eta urte honetan ez ziren berez bi jardunaldi izan, goizez eta arratsaldez izandako bi estropada baizik). Bestalde, bigarren estropadarako **traineruak trukatu** ziren lehen aldiz, ontziek izan zitzaketen ezaugarri desberdintasunak konpentsatzeko.

Lehen jardunaldirako, txanda banatan donostiarra eta beste herriak berezi ordez, batetik gipuzkoarrak eta bestetik gainerakoak bereiztea aurreikusi zen araudian. Hala ere, sarien eskasirengatik-edo, Orio eta San Pedro besterik ez ziren apuntatu gipuzkoarren txandarako, eta bat bera ere ez gainerako lurraldeetatik.

## Parte-hartzaileak 
## Emaitzak 
## Tripulazio irabazlea 
* Orio Arraunketa Elkartea
** Patroia: Manuel Olaizola
** Arraunlariak: Isidro Solabarrieta, Ramon Solabarrieta, Ramon Uranga, Juan Jose Manterola, Esteban Azkue, Ramon Uranga Etxeberria, Segundo Uranga, Ramon Mari Uranga, Tiburzio Martikorena, Jose Mari Atxaga, Jose Arruti, Juan Jose Makazaga eta Julian Intxauspe

## Bibliografia 
* AGUIRRE, Rafael (2002): *Donostiako Estropadak (1879 - 2001) Regatas de la Concha*. Donostia: Kutxa Fundazioa, 

## Ikus, gainera 
* Kontxako Bandera

## Kanpo estekak
Miguel Javier Urmeneta

**Miguel Javier Urmeneta Ajarnaute** (Iruñea, 1915eko azaroaren 26a - Iruñea, 1988ko ekainaren 12a) nafar militar, politikari eta euskaltzalea izan zen. 1957-1964 bitartean Iruñeko alkatea eta 1964-1971 bitartean Nafarroako Foru Diputatua izan zen.

Ramon Urmeneta arkitekto eta artistaren anaia, eta Asisko Urmeneta eta Mikel Urmeneta komikigile eta ilustratzaileen aita izan zen.

## Biografia 
Salamancako Unibertsitatean zuzenbidea ikasi zuen. EAJko militante abertzalea izanagatik, Espainiako Gerra Zibila hasi zenean *Tercio del rey* izeneko errekete erregimentuan sartu eta Somosierrako frontean borrokatu zen. Gerra amaitu zelarik infanteria kapitaina zen. Ondoren Dibisio Urdinean sartu eta Errusian gudukatu zen. Guadalajara eta Zaragozako akademietan karrera militarra egin, eta Estatu Batuetan ikasketak sakondu zituen.

## Kultur eragilea 
Humanista, kulturaren maitalea, bokaziozko margolaria, Urmenetak gaztetatik bere sentitu zituen Euskara (gaztetan ikasi zuen hizkuntza) baita euskal folklorea ere.
Iruñeko Udal Aurrezki Kutxaren zuzendaria zelarik, Rio Arga, Navarra eta Xalbador, gaztelaniazko eta euskarazko literatura sariak sortu zituen. Aurrezki-erakundearen zuzendaritzapean, García Castañón kaleko Arte Aretoak, Rodezno kondearen plaza eta Baiona etorbidea ere inauguratu ziren. Zenbait lan pertsonalekin parte hartu zuen erakusketa ugaritan, bereziki García Castañóngo Aretoan.

1950eko hamarkadan, Estanislao Arantzadi eta Luis Arellanorekin batera, euskararen aldeko politika duina eskatu zion Nafarroa Foru Aldundiko presidenteari. Horren ondorioz, Euskeraren Aldeko saila sortu zen Vianako Printzea Erakundearen barnean. Ondoren izan zituen karguetan, Urmeneta euskara eta euskal kultura sustatzen saiatu zen beti.
1976an Rio Arga aldizkaria sustatu zuen (Iruñeko kutxarekin batera) baita Arga (gaztelaniazko poesia), Navarra (gaztelaniazko prosa) eta Xalbador (euskarazko prosa eta poesia) sariak sortu zituen 1984an Iruñeko Euskalerria irratiaren sortzaileetako bat izan zen. Euskaltzaindiak euskaltzain urgazle izendatu zuen.

1977an, Udako Euskal Unibertsitatearen udako ikastaroak Iruñean egitea lortu zen, lehenengo aldiz Hego Euskal Herrian, neurri handi batean orduan Urmenetari esker.

## Liburuak 
* *Los Sanfermines*, Iruñea, 1982.
* *Crónica de los sanfermines*, Iruñea, 1983. Pedro Salaberrirekin batera.
* *Los gigantes de Pamplona*, Iruñea, 1984.
* *Las memorias de mis tres años*, Iruñea, 1989.

## Erreferentziak 
## Kanpo estekak 
* Miguel Javier Urmenetari buruzko biografia irakurgai
1981eko Kontxako Bandera

**1981eko Kontxako Bandera** (Banderaren 86. ekitaldia, garai hartan 79. ekitaldia bezala aurkeztu bazen ere) urte honetako irailaren 6 eta 13an jokatu zen, Kaikuk bere hirugarren Kontxako Bandera eskuratu zuen, bigarrena jarraian.

## Kontakizuna 
Kaikuk jardunaldi biak irabazi zituen arren Zumaiak ongi estutu zuen. Lehenengo igandean bizkaitarrek 3 segundoren aldea atera zioten gipuzkoarrei. Bigarren jardunaldian Zumaiak gogor ekin zion eta ziabogaren unean zazpi segundoko abantaila lortu zuen. Itzulerakoan ordea Kaikutarrek hortzak estutu eta uharte parean Zumaia harrapatu zuten. Azken txanpa itzela izan zen eta azkenean sestaoarrek 2 hamarreneko tarteaz irabazi zuten estropada.

Kontxan lehian aritu ziren traineruen artean bik merezi dute aipamen berezia; bata Portugalete da, hirugarren partehartzea baitzuen (aurrekoak 1926an eta 1968an) eta bestea Karmeleko Ama da, Santurtziren B ontzia, sailkapen estropadan A ontzia gaindituz sorpresa eman zuena.

Lehen aldiz, lekua gorde zitzaion estropadan traineru donostiarrari: Donostia zuzenean sartu zen donostiarren ordezkari bezala, horretarako Gipuzkoako Txapelketan lehenengo hiruren artean gelditzeko baldintza ezarri zitzaion.

Hondarribian jokaturiko sailkapen estropadan 13 traineruk hartu zuten parte, hiru bakarrik ziren gipuzkoarrak, zortzi bizkaitarrak eta bi kantabriarrak. Sorpresa itzelak egon ziren estropada erditik aurrera eguraldiak nabarmen hobera egin baitzuen eta abiatu ziren azkenengo zazpi traineruek lortu zuten Banderarako sailkapena. Kasurik bereziena Santurtzirena izan zen, B trainerua bosgarrena izan baitzen eta A trainerua berriz zortzigarrena. Hor bukatu zen santurtziarrek bandera eskuratzeko zuten itxaropena.

## Parte-hartzaileak 
## Emaitzak 
## Tripulazio irabazlea 
* Kaiku Arraunaren Kirol Elkartea
** Entrenatzailea: Jose Luis Korta
** Patroia: Norberto Torres "Txirri"
** Arraunlariak:

## Sailkapen estropada 
## Ikus, gainera 
* Kontxako Bandera

## Kanpo estekak
Antzinako txinera

**Antzinako txinera** (TT: 上古漢語, TS: 上古汉语, P: *Shànggǔ Hànyǔ*) Zhōu dinastiaren hastapenetan eta erdialdean (K.a. 1122 - K.a. 256) ohiko hizkuntza izan zen, eta garai honetakoak dira brontzezko lanabesetan eginiko idazkunak, Konfuzioren Bost Klasikoak bildumako *Shī Jīng* olerki-liburua eta *Shujing* historia-liburua, eta bilduma bereko *I Ching * liburuaren atal batzuk. Karaktereetan aurkitutako elementu fonetikoek antzinako txineraren ahoskera zer nolakoa zen jakiteko pistak ematen dituzte. Japonierak, vietnamerak eta koreerak hartutako txinatar karaktereen ahoskera ere laguntza handikoa da. Antzinako txinera ez zen deklinaezina. Soinu sistema aberats bat zeukan, non aspirazioak kontsonanteak bereizten zituen, baina ziur aski tonurik gabe. Antzinako txinera berreraikitzearen lana Qing dinastiako filologoekin hasi zen.

## Ikus, gainera 
* Txinera klasiko

## Kanpo estekak
Carrias (argipena)

**Carrias** izenak hainbat adiera ditu:

* Carrias, Gaubeako (Araba) mendi bat.
* Carrias, Burgosko (Espainia) herri bat.
Carrias (Burgos)

**Carrias** Burgosko udalerria da, Burebako eskualdean dagoena.

2006ko urtarrilaren 1eko erroldaren arabera, herriak 34 biztanle zituen.

## Demografia 
## Biztanleria 
## Ikus, gainera 
* Burgosko udalerrien zerrenda

## Kanpo estekak 
*  Udalerriari buruzko bloga.
1980ko Kontxako Bandera

**1980ko Kontxako Bandera** (Banderaren 85. ekitaldia, garai hartan 78. ekitaldia bezala aurkeztu bazen ere) urte honetako irailaren 7 eta 14an jokatu zen, Kaikuk bere bigarren Kontxako Bandera eskuratu zuen, 1959ean Iberiarekin batera lorturikoa kontutan hartu gabe.

## Kontakizuna 
Kaikuk denboraldi guztian zehar izandako nagusitasuna erakutsi zuen berriz ere eta bigarren gelditu zen Santurtziri 43 segundoko alde ikaragarria atera zion. Bitxikeria gisa aipatu Kaikuk Portugaleteren *Jarrillera* ontzia erabili zuela. Bigarren posturako lehia izugarria izan zen, hiru traineru bost segundotan sartu baitziren. Debutari bat izan zen edizio honetan, Algorta.

Hondarribian jokaturiko sailkapen estropadan 13 traineruk hartu zuten parte, bost gipuzkoarrek, sei bizkaitarrek eta bi kantabriarrek. Kaikuk irabazi zuen estropada hau ere eta lehenengo zortzi traineruek Kontxako Banderarako sailkapena lortu zuten, eta 9 eta 12 postuen artean gelditu zirenek Banderaren aurretik jokatuko zen "promozio txanda"-rako txartela eskuratu zuten. Astillerok uko egin zion promozio txandan aritzeari eta bere tokia Sestaoko beste untziak, Iberiak, hartu zuen.

Promozio txanda Juan Mari Puy-k gidatzen zuen San Juango traineruak irabazi zuen Santurtziren bigarren ontziari minutu erditik gorako aldea atereaz. Kontxako Banderan aritu ziren azken bi sailkatuek baino denbora hobea egin zuen gainera.

## Parte-hartzaileak 
## Emaitzak 
## Tripulazio irabazlea 
* Kaiku Arraunaren Kirol Elkartea
** Entrenatzailea: Jose Luis Korta
** Patroia: Norberto Torres "Txirri"
** Arraunlariak:

## Sailkapen estropada 
## Ikus, gainera 
* Kontxako Bandera

## Erreferentziak 
## Kanpo estekak
1982ko Kontxako Bandera

**1982ko Kontxako Bandera** (Banderaren 87. ekitaldia, garai hartan 80. ekitaldia bezala aurkeztu bazen ere) urte honetako irailaren 5 eta 12an jokatu zen, Kaikuk bere laugarren Kontxako Bandera eskuratu zuen, hirugarrena jarraian.

## Kontakizuna 
Zumaiarekin lehia estua izango zuela espero bazen ere erraz nagusitu zitzaion, guztira 48 segundo atera zizkiolarik. Aurreko urtean bezala bizkaitar traineru gehiago izan ziren lehian gipuzkoarrak baino, Kaiku bera, Santurtzi, Zierbena eta Algorta.

Kontxako Banderarako Sailkapen estropadan bertan ere 15 trainerutatik bost izan ziren gipuzkoarrak eta zazpi bizkaitarrak, eta bi kantabriar ere aritu ziren. Aurreko urtean ez bezala, ez zen donostiarrentzako tokirik gorde eta Ur-Kirolakek gogor egin behar izan zuen arraun estropadara sailkatzeko, zortzigarren postuan gelditu baitzen. Zumaia izan zen sailkapen estropadako irabazlea.

## Parte-hartzaileak 
## Emaitzak 
## Tripulazio irabazlea 
* Kaiku Arraunaren Kirol Elkartea
** Entrenatzailea:
** Patroia: Norberto Torres "Txirri"
** Arraunlariak:

## Sailkapen estropada 
## Ikus, gainera 
* Kontxako Bandera

## Kanpo estekak
Méréko zaldunaren dado-ebazkizuna

**Méréko zaldunaren dado-ebazkizuna** Antoine Gombaudek, frantziar idazleak eta Méréko zaldunak ezizenez, Blaise Pascali XVI. mendean planteaturiko [dado-joko]] bati buruzko ebazkizuna izan zen, probabilitatearen historiako mugarritzat jotzen da. Méréko zaldunak bazekien dado bat lau aldiz jaurtikita sei zenbakia gutxienez behin suertatzeko aukerak handiagoak zirela ez suertatzekoak baino (sei zenbakia behin gertatzeko probabilitatea %50 baino handiagoa zela, alegia). Hortik eta argudio lineal okerra erabiliz, bi dadoetan bi sei gutxienez behin ateratzeko aukera handiagoak izateko 4×6=24 jaurtiketa egin behar zirela argudiatzen zuen. Jokoaren errepikapenak hori horrela ez zela eta 24 alditan bi sei gutxienez behin ateratzearen alde apustua egitean galtzen ateratzen zela erakutsi zion, ordea. Blaise Pascali itxurazko paradoxa horren berri eman zion eta Pascalek horren soluzioa eman zuen Pierre de Fermati 1654 urtean bidalitako gutun batean.

## Soluzio 
Dado bat lau aldiz jaurtikita gutxienez sei bat suertatzeko probabilitatea hau da:

::P(gutxienez\ sei\ bat)=1-P(seirik\ ez)=1-\Bigg(\frac{5}{6}\Bigg)^4=0.5177

Dado bat 24 aldiz jaurkita gutxienez behin bi sei suertatzeko probabilitatea hau da:

::P(gutxienez\ behin\ bi\ sei)=1-P(bi\ seirik\ ez)=1-\Bigg(\frac{35}{36}\Bigg)^{24}=0.4914

## Ikus, gainera 
* Dadoetako probabilitateak

## Kanpo estekak
Aberrazio kromatiko

thumb|Gaineko irudia kalitate oneko objetiboarekin harturiko argazkia da; azpikoa, aberrazio kromatiko nabarmena duen objetibo angeluhandiarekin hartu den antzeko irudia da. Efektua are nabariagoa eraikineko teilatuaren eskuineko aldean, non printza urdin luzea ikus daitekeen.

Optikan, **aberrazio kromatikoa** distortsio mota da, non leiar baten okerraren ondorioz kolore guztiak ez diren era egokian fokatzen konbergentzia puntu berean. Distortsio hau, leiarrek argiaren uhin-luzera desberdinetarako errefrakzio-indize desberdina dutelako gertatzen da. Errefrakzio-indizea uhin-luzera handituz batera txikitzen da.

Aberraziko krometatikoa koloretako "ertz" modura agetzen da irudi bateko eskualde ilunak eta argiak banatzen dituzten mugetan, ezin denean argi ikusgaieko kolore guztiak puntu berean fokatu. Leiar bateko *f* foku-distantzia, *n* errefrakzio-indizearen menekoa denez, argiaren uhin-luzera desberdinak posizio desberdinetan fokatuko dira.

## Kanpo estekak
Jone Goirizelaia

**Jone Miren Goirizelaia Ordorika** (Bilbo, Bizkaia, 1956ko urriaren 30a) bizkaitar abokatua eta politikaria da.

2019 eta 2023 artean, EH Bilduko zinegotzi eta EH Bilduko Udal Taldeko bozeramaile izan zen Bilboko Udalean, eta udalbatzako oposizioko buru ere izan zen.

Aurretik, 2016 eta 2019 artean, Eusko Legebiltzarreko diputatua izan zen. 1990 eta 2005 artean, Eusko Legebiltzarreko diputatua izan zen, lau agintaldiz ganbera horretan.

## Bizitza 
### Familia 
Jone Goirizelaia ezkonduta dago eta bi seme-alaba ditu. Iñaki Goirizelaia ingeniaritzan doktore eta Euskal Herriko Unibertsitateko errektore ohiaren arreba da. 

Ruper Ordorika abeslari eta musikari gipuzkoarra du lehengusua, amaren partez.

### Ibilbide profesionala 
Deustuko Unibertsitatean zuzenbidea ikasi zuen, Iñigo Iruinekin batera.

Iñigo Iruinekin batera erreferentea da ezker abertzaleari lotutako abokatuen artean. Nabarmen agertzen da Auzitegi Nazionaleko epaiketetan, eta ETAri laguntzea leporatzen dieten ezker abertzaleko kideen aurkako defentsa-lanak egin ohi ditu. Beste kasu batzuen artean, Iñigo Cabacasen familiaren interesak ere defendatu ditu. 

Nazio Entzutegian errespetu profesionala diote Joneri. Bikain ezagutzen du eremua, baliabideak bikain erabili, formalismoak aztertu eta errespetuz jarduten du beti.

Jone Goirizelaiak Bilbon dauka abokatu bulegoa Bidebarrieta Abokatuak deitua, Kepa Landarekin eta Luis Altunarekin batera, besteak beste.

## Ibilbide politikoa 
1990eko hauteskundeetan, Herri Batasuneko (HB) legebiltzarkide hautatua izan zen Eusko Legebiltzarrean, eta HB eta Euskal Herritarrok (EH) taldekide modura kargua berritu zuen 2005era arte. Urte horretan ezin izan zen berriro hauteskundeetara aurkeztu, Espainiako Alderdien Legea aplikatuz Batasuna legez kanpo geratu zelako.

Ahotsak kolektiboko kide izan da. Euskal gatazkari irtenbide elkarrizketatua eta indarkeriarik gabea ematearen aldeko sentsibilitate politiko desberdineko emakumeen kolektiboa da, eta 2006an sortu zen, Rodríguez Zapateroren gobernu sozialistaren ETArekiko bake-prozesuan zehar. 

2012ko Eusko Legebiltzarrerako hauteskundeetan Euskal Herria Bilduren (EH Bildu) Bizkaiko hautagaitzaren zortzigarren lekua hartu zuen, baina ez zen hautetsia izan. Oskar Matutek Kongresuko diputatu aukeratzeari uko egin ondoren, Eusko Legebiltzarreko diputatu aktaz jabetu zen 2016ko uztailaren 18an.  Akta berritu zuen 2016ko iraileko hauteskundeetan. 

2019an EH Bilduk Bilboko alkategai izateko aurkeztu zuen bere burua, zinegotzi kargua lortuz.

## Erreferentziak 
## Kanpo estekak 
* Elkarrizketa: Ez dut esango luze gabe gertatuko dela, baina aldaketa badator Berria, 2024.01.07
1979ko Kontxako Bandera

**1979ko Kontxako Bandera** (Banderaren 84. ekitaldia, garai hartan 77. ekitaldia bezala aurkeztu bazen ere) urte honetako irailaren 6 eta 9an jokatu zen, Santurtzik bere bigarren Kontxako Bandera eskuratu zuen. *Bandera del Centenario* (Mendeurreneko Bandera) deitu zitzaion. **Errekorren urtea** izan zen, izan ere lehenengo jardunaldian hiru ontzik gainditu baitzuten aurreko urtean Kaikuk ezarritako errekorra eta bigarren jardunaldian Santurtzik berriz ere gainditu baitzuen lehenengo jardunaldikoa.

## Kontakizuna 
Santurtzik beraz jardunaldi biak irabazi zituen. Lehenengo jardunaldian Oriori zazpi hamarren eta Kaikuri bi segundo baino atera ez zizkion arren bigarren jardunaldian errazago irabazi zuen. Lehenengo jardunaldia irailaren 2rako programatua zegoen arren, bezperan izandako istilu politiko larriengatik ostegunera atzeratzea erabaki zen.

Bederatzi urteren ondoren Zumaia Kontxako Banderan izan zen berriz lehian. Bestalde bigarren urtez jarraian traineru donostiarrik ez zen Kontxako Banderan izan.

Ekitaldi honetan ez zen sailkapen estropadarik egin. Denboraldi hasieran 12 elkartek presioa egin zuten herrialdetako txapelketak erabil zitezen Kontxara sailkatzeko, horretarako 4-2-2 formula erabili zelarik. Horrela Gipuzkoako txapelketatik Lasarte-Michelin, Orio, Hondarribia eta Zumaia sailkatu ziren, Bizkaikotik Santurtzi eta Kaiku eta Kantabriakotik Pedreña eta Castro Urdiales.

## Parte-hartzaileak 
## Emaitzak 
* (R) Errekor berriak.

## Tripulazio irabazlea 
* Itsasoko Ama Arraun Elkartea
** Entrenatzailea: Joseba Urtiaga
** Patroia: Koldo Urtiaga
** Arraunlariak: *Aurrekoa:* Emilio Santacoloma. *Ababorra:* Aurelio Lopez, Andres Sanchez, Juan Jose Ruiz Parra, Pedro Gonzalez, Joseba Likona (2. igandean Jose Maria Vizcaino), Pedro Sarria. *Istriborra:* Felipe Martinez, Jose Antonio San Martin, Cesar Blanco, Josu Olano, Elias Jerez, Patxi Vallejo

## Ikus, gainera 
* Kontxako Bandera

## Kanpo estekak
1978ko Kontxako Bandera

**1978ko Kontxako Bandera** (Banderaren 83. ekitaldia, garai hartan 76. ekitaldia bezala aurkeztu bazen ere) urte honetako irailaren 3 eta 10an jokatu zen, eta Kaikuk bere lehenengo Kontxako Bandera eskuratu zuen. Gainera **egun bakarreko eta bi egunetako errekorra** ezarri zuen.

## Kontakizuna 
Kaikuk jardunaldi biak irabazi zituen eta azkenean bigarren gelditu zen San Juani 17 segundoko aldea atera zion. Hala ere aipatzekoa da lehenengo jardunaldian Kaiku, Lasarte-Michelin eta San Juanek aurrez 1945ean Pedreñak ezarritako errekorra gainditu zutela. Bi egunetako errekorra ere aspalditik zegoen gainditu gabe, Oriok 1958an ezarria baitzeukan.

Aipagarria den beste datu bat traineru donostiarrik Kontxan aritu ez izana da. Hau gertatu zen azken aldia 1973an izan zen. Sailkapen estropadan Donostia hamaikagarrena izan zen eta Arraun Lagunak hamalaugarrena.

Hondarribian jokaturiko Kontxarako sailkapen estropadan 16 traineruk hartu zuten parte, bederatzi gipuzkoarrek, lau bizkaitarrek eta hiru kantabriarrek. Sorpresarik handiena Santurtzik eman zuen 9. gelditu eta Kontxarako sailkatu ez zenean.

## Parte-hartzaileak 
## Emaitzak 
* (R) Errekor berriak.

## Tripulazio irabazlea 
* Kaiku Arraunaren Kirol Elkartea
** Entrenatzailea: Jose Luis Korta
** Patroia: Norberto Torres "Txirri"
** Arraunlariak: Jose Luis Goirigolzarri, Sabino Galibiarte, Jose Antonio Montosa, Pedro Olmedillo, Jose Ignacio Laca, Jesus Incera, Pedro Mari Abando, Mikel Gil Goitia, Jose Ignacio Barrios, Alfredo Cobos, Jose Luis Korta, Javier Gallarza, Manuel Osuna, Juan Llanos "Makala"

## Sailkapen estropada 
## Ikus, gainera 
* Kontxako Bandera

## Kanpo estekak
Dibisio Urdina

**Dibisio Urdina** (gaztelaniaz: *División Azul*; alemanez: *Blaue Division*), ofizialki **División Española de Voluntarios** gaztelaniaz eta **250. Einheit spanischer Freiwilliger** alemanez, espainiar boluntarioz osatutako unitate militarra izan zen, Bigarren Mundu Gerran (1941-1943 bitartean), Wehrmachten barnean, Sobiet Batasunaren aurka borrokatu zena. 18.104 ofizial eta soldaduk eratutako dibisioa zen eta, txandakatzeak kontuan harturik, 45.000-47.000 lagunek zerbitzatu zuten bertan. 4.900 inguru hil ziren eta beste 300 Errusiako kontzentrazio-esparruetan egon ziren preso, 1954an Espainiara itzuli ziren arte.

## Iruditegia 

File:Despedida a los soldados integrantes de la División Azul tras una comida en el patio del Hospital Militar Mola antes de partir (19 de 20) - Fondo Car-Kutxa Fototeka.jpg|Dibisio Urdinari agurra Donostiako tren geltokian Errusiarako bidean 1942an.
File:Despedida a los soldados integrantes de la División Azul tras una comida en el patio del Hospital Militar Mola antes de partir (10 de 20) - Fondo Car-Kutxa Fototeka.jpg|Dibisio Urdinaren atsedenaldia Donostiako tren geltokiaren inguruetan 1942an.

## Propaganda 
## Erreferentziak 
## Ikus, gainera 
* Agustín Muñoz Grandes

## Kanpo estekak 
*  250. Infanterie-Division Axishistory.com
1915eko Kontxako Bandera

270px|thumb|1. jardunaldiaren azken txanpa estua Donostia eta San Juanen artean.
**1915eko Kontxako Bandera** (Banderaren 23. edizioa), urte horretako irailaren 19an eta urriaren 3an jokatu zen; Donostiak bere 10. Kontxako Bandera eskuratu zuen.

## Kontakizuna 
Orio eta San Pedro ziren faboritoak, baina, pronostikoak hautsiz, donostiarrak eta sanjuandarrak sailkatu ziren bigarren jardunaldirako. Oriotarrak eta sanpedrotarrak ez ziren bigarren jardunaldira aurkeztu, arraunlariak arrantza lanetarako behar zituztela argudiatuz.

Donostian, bestalde, ez zen giro oso lasaia, eta bazirudien donostiarrek ez zutela trainerurik aterako. Azkenean, kuadrilla bat osatu eta Soterotxo jarri zen popan. Hirian ez zen ongi ikusten proiektua, Soterotxo kaxkariña izanik barregarri gelditzeko beldur baitziren; ez zegoen konfiantza handirik, jendearen iritziz "sagardotegiko parrandero" gehiegitxo omen zegoelako tostetan kuadrilla hartan. Hala ere, ezusteko handia emanez bandera hura Donostiak irabazi zuen. Bitxikeria xelebre bat ere izan zen Donostiak irabazi izanaren harira: urte hartan faborito nagusi zen Oriori burla egin zioten donostiarrek, Orio irudikatzen zuen hilkutxa bat ere kaleetan zehar eramanez. Hurrengo urtean, oriotarrak garaile irten zirenean donostiarren aurretik, Orioko arrunlari batzuek ziaka aritu omen ziren une batez, atzetik zetorren Donostiari iseka egiteko-edo.

## Parte-hartzaileak 
## Emaitzak 
Bigarren jardunaldian traineruak trukatu egin zituzten bi lehenek.

## Tripulazio irabazlea 
* Donostia
** Patroia: Fraixku Bakeriza "Soterotxo"
** Arraunlariak: Agustin Bakeriza, Sebastian Bakeriza, Zezilio Bakeriza, Paskual Vicuña, Felix Vicuña, Jabier Galdos, Jose Mari Zubiaurre, Roke Landaberea, Fermin Aristegieta, Jose Juan Aldanondo, Kleto Blanco, Jose Urresti, Jose Mari Olaizola. Ordezkoak: Hilario Larrarte (patroia), Kastor Isasa, Migel Lopetegi, Martin Gomez

## Erreferentziak 
## Bibliografia 
* AGUIRRE, Rafael (2002): *Donostiako Estropadak (1879 - 2001) Regatas de la Concha*. Donostia: Kutxa Fundazioa, 
* ZAVALA, Antonio (2003): *Estropadak bertsotan*. Auspoa Bilduma. Sendoa Argitaletxea, 

## Ikus, gainera 
* Kontxako Bandera

## Kanpo estekak
1911ko Kontxako Bandera

**1911ko Kontxako Bandera** (Banderaren 22. edizioa), urte horretako irailaren 8an eta 9an jokatu zen, Getariak bere 5. Kontxako Bandera eskuratu zuen.

## Kontakizuna 
Araudi aldetik aldaketa esanguratsu bat ekarriko du: kendu egin zen lehen jardunaldian txandak herrien arabera bereizteko araua (donostiarrak txanda batean eta besteak bestean) eta beraz ordutik aurrera ez zen desberdintasunik izango.

Istilu handien artean jokatutako urtea izan zen, eta istilu horien ondorioa izan zen hurrengo urteetan 1915 arte bandera ez antolatzea.

Alde batetik lehen estropadan balizekin arazoak izan ziren eta hiru orduko atzerapenez eman zitzaion hasiera. Baina istilurik handiena sortu zen lehen estropadaren ondoren, Getariak jakinarazi zuenean bi arraunlari lesionatuta zituela eta hurrengo eguneko estropadarako aldatu egingo zituela. Arauak ez zioen ezer gai horretaz, eta Oriokoei (bigarren jardunaldian aritu behar zuen beste herriari) jakinarazi eta galdetu zitzaien. Hauek eskaerari ezezkoa eman zioten, beraiek ere jendea oso gaizki zutela argudiatuz eta urte batzuk lehenago antzeko arazo batean ezezkoa jaso zutelako. Epaileek, hala ere, onartu zuten getariarren eskaera eta oriotarrei ere bi arraunlari aldatzeko aukera eskaini zitzaien. Erabaki hau bi ontziak uretan zeudela jakinarazi zen, euskaraz eta gaztelaniaz. Oriok ez zuen onartu eta ez zen bigarren estropadan aritu. Getaria bakarrik lehiatu zen, beraz, eta saria eraman zuen.

Hala ere, hurrengo egunean, irailaren 10ean, Oriok barkamena eskatu eta bigarren postuko diru-saria eskatu zuen, 1.500 pezeta. Antolatzaileek onartu egin zuten. Hori ikusita, donostiarrek ere kalte-ordain bat eskatu zuten, bigarren egunean oriotarren ordez lehiatzeko aukera zutela esanez. 500 pezetako ordaina jaso zuten.

## Parte-hartzaileak 
## Emaitzak 
## Tripulazio irabazlea 
* Getaria
** Patroiak: Jose Ituarte

## Bibliografia 
* AGUIRRE, Rafael (2002): *Donostiako Estropadak (1879 - 2001) Regatas de la Concha*. Donostia: Kutxa Fundazioa, 

## Ikus, gainera 
* Kontxako Bandera

## Kanpo estekak
Heparina

**Heparina** jarduera antikoagulatzailea duen heteropolisakarido bat da, ugaztunen ehunetan modu naturalean dagoena.

## Egitura 
Glikosaminglukano bat da, baina oso sulfatatua dago. Hasiera batean gibeletik lortzen bazen ere (hortik datorkio izena), gaur egun animalien biriketatik eskuratzen da. Bere laborategiko sintesia arlo berria da, ikerketa asko burutzen duena, eta epe laburrean ziur aski emaitzak emango dituena.

## Garrantzia biologikoa 
Heparinak odolaren gatzapen prozesua blokeatzen du, protronbina tronbina bihurtzen uzten ez duelako. Bere ezaugarri antikoagulatzaileak direla-eta tronbosi arriskua duten gaixoei eman ohi zaie, zain barneko bidetik edo larruazal azpiko bidetik.

Eragin dezakeen albo-ondoriorik ohikoena odoljarioak dira.

Mastozitoak eta leukozito basofiloak dira heparina ekoizten duten zelulak.

## Erreferentziak 
## Kanpo estekak
Castelo Branco

**Castelo Branco** Portugalgo ekialdeko hiria eta izen bereko barrutiaren hiriburua da. Erdialdeko eskualdeko Hegoaldeko Beira Interior azpieskualdean dago. 1.438&nbsp;km²ko azalera du eta 2011n 56.109 biztanle zituen.

## Historia 
Kastro erromatar-lusitaniar batengandik jaso du izena, *Castra Leuca* ("kastro zuria"), Colina da Cardosa muinoan kokaturik zegoena. Populazioa muinoaren maldatan pilatuz joan zen.

Dena dela Tenpluaren ordenak lurraldea 1182an eskuratu zuen arte ez da askorik ezagutzen inguru honetaz. Fernandes Sanches nobleak *Vila Franca da Cardosa* herria eman zien tenplarioei. 1213an forua eskuratu zuen eta gaurko *Castelo Branco* izena hartu zuen. Inozentzio III.ak 1215ean baieztatu zuen. Tenplarioek gaztelua eraiki zuten eta harresiz inguratu zuten hiria.

1642an hiriburu bihurtu zen eta 1771 urtean hiria. 1881ean diozesiaren egoitza bihurtu zen. Artzapezpikuaren jauregiko lorategiak dira hiriaren erakargarri turistiko nagusia.

## Fregesiak 
## Klima 
Castelo Brancok uda beroko klima mediterraneoa dauka, *Csa* Köppen klima sailkapenaren arabera.

## Ondasun nabarmenak 
* Artzapezpikuaren jauregiko lorategiak

## Iruditegia 

Irudi:15-DEZ-2008 C.BRANCO 01.jpg|Castelo Brancoren ikuspegia.
Irudi:Cast. Branco - Jardim do Paço Episcopal.jpg|Artzapezpikuaren jauregiko lorategiak.
Irudi:Cast. Branco - Jardim do Paço - Lago ornamentado.jpg|Artzapezpikuaren jauregiko lorategiak.
Irudi:Castelo Branco (P), 2011, Jardim do Antigo Paço Episcopal. (5940226918).jpg|Artzapezpikuaren jauregiko lorategiak.
Irudi:Castelo Branco-Arco do Bispo-CCBYSa.jpg|Artzapezpikuaren etxearen arkua.
Irudi:Pt-cb-castelo-miradouro.jpg|Gaztelua.
Irudi:Cruzeiro de Castelo Branco.jpg|Gurutzea.

## Erreferentziak 
## Kanpo estekak 
*  Udal Ganbararen webgunea
Bruno Hezeta

**Bruno Hezeta Dudagoitia** (Bilbo, Bizkaia, 1743ko martxoaren 1a - ?, 1807ko abuztuaren 16a) euskal herritar itsasgizon eta ofiziala izan zen. Espainia Berriko erregeorde Antonio Maria Bucareli Urtsuaren aginduz Kalifornia Garaiko kostaldea esploratu zuen (gaur egungo AEB eta Kanadako Ozeano Bareko kostaldea), honela lurralde hartan errusiar kokalekuak zeudelako zurrumurruei erantzuteko eta haren gainean espainiar subiranotasuna aldarrikatzeko asmoz.

## Ikus, gainera 
* Juan Etzeta-Dudagoitia

## Kanpo estekak 
* Bruno Hezetaren egiteak historylink.org webgunean
Donostiako gazte auziperatuak (Espainiako Auzitegi Nazionalaren 86/2008 sumarioa)

thumb|300px|**Donostiako gazte auziperatuen** aldeko pankarta.

**Espainiako Auzitegi Nazionalaren 86/2008 sumarioaren baitan auziperatutako gazteak** ustez Segi erakundekoak izateagatik auziperatutako 26 gazte dira. 2007ko urrian egindako polizia-operazio batekin abiarazi zen auzia. Lehenengo operazio hartan, zazpi gazte atxilotu zituzten. Azaroan beste lau atxiloketa egin zituzten, eta gainerakoak Espainiako Auzitegi Nazionalera aurkeztu zirenean atxilotu zituzten. Epaiketa eta errekurtso zenbaiten ondoren, aurretik ezarritako zigorrak berretsi ziren zortzi gazteren aurka.

## Atxilotzearen aurkako protestak eta Donostiako askegunea 
Zigor horiek betearazteko atxilotzeko agindua emanda, gazteei babesa emateko, protesta eta mobilizazio ugari izan ziren Donostian 2013ko apirilean. Donostiako Bulebarrean askegune bat eratu zen, atxilotzekoak ziren gazteak gau eta egun babesteko. Apirilaren 19an, goizaldeko seiak aldera, Ertzaintzaren operazio handia egin zen, jende harresi batek babesten zituen gazteak atxilotzeko. Ertzaintzaren dozenaka furgoneta hurbildu ziren itxita geratu zen Donostiako Bulebarrera, eta ertzainak banan-banan eta indarrez hasi ziren han bilduta eta elkar besarkaturik zeuden pertsonak ateratzen.

### Gazteak atxilotzeko operazioaren iruditegia 

Irudi:Askegune 001.jpg
Irudi:Askegune 004.jpg
Irudi:Askegune 008.jpg
Irudi:Askegune 015.jpg
Irudi:Askegune 016.jpg
Irudi:Askegune 011.jpg

## Kanpo estekak 
* Lander Arbelaitz kazetariak bere blogean Donostiako askeguneari egindako segimendua:
** «Donostiako bederatzi auziperatuen inguruan “herri harresia” antolatzeko lanean ari dira», 2013-04-09.
** «Donostiako auziperatuen gaiarekin lau bideo eta bi argazki», 2013-04-10.
** «Donostiako atxiloketak atzeratzea herri harresia indartzeko aukera», 2013-04-13.
** «Donostiako gazteak atxilotzeko agindua eman dute eta 24 orduko herri harresia deitu dute», 2013-04-16.
** «Atxilotu nahi dituzten Donostiako zortzi gazteak nor dira?», 2013-04-16.
** «AskeGunearen etengabeko jarraipena», 2013-04-17.
** «AskeGuneko gauaren kronika harresiaren bihotzetik», 2013-04-19.
* *Askegunea* bloga.
God save the Queen (Sex Pistols musika taldearen abestia)

***God Save the Queen*** Sex Pistols punk rock talde ingelesaren abestia da. ''Never Mind the Bollocks, Here's the Sex Pistols* haien album bakarreko bigarren singlea da. Abestia Elizabeth II.aren 25. erregetza-urtean argitaratu zen, 1977an. Kantaren letrak eta diskoaren azalak eztabaida ugari sortu zituzten bere garaian, bai BBCk baita Independent Broadcasting Authorityk (telebistarako talde arautzailea) ere abestia jartzeari uko egin baitzioten.

Hitzetako lelo bat, *No Future* ("Etorkizunik ez"), punk mugimenduaren eslogan nagusietako bat bilakatu zen.

## Kanpo estekak 
* Sex Pistols eta *God Save the Queen'' Youtuben.
Oinetako-zintzilikatze

thumb|300px|**Zapata-zintzilikatzea**, Estatu Batuetan.

**Oinetako-zintzilikatzea** oinetakoak zuhaitz, zutoin eta kale-argietatik zintzilikatzeko praktika da, gehienetan txantxa moduan egiten dena. Ameriketako Estatu Batuetan, zuhaitz zenbait turistentzako atrakzio bilakatu dira, haien adarretan zintzilikatuta ikus daitezkeen zapata pila dela eta.

## Kanpo estekak
Istripu

[thumb|300px|[Trafiko istripu bat, non pertsona batzuk lurrera erori diren.]]

**Istripua** edo **ezbeharra** ustekabeko eta aurreikusi ez den gertaera puntuala da, ondorio kaltegarriak dituena. Egoera jakin batean istripua izango den aurreikusi ezin izaten bada ere, arriskuak aztertuz eta prebentzio neurriak hartuz istripuak izateko probabilitatea nabarmen murritz daiteke gehienetan. Egoera batean gerta daitezkeen kalteak saihestu edo gutxitzeko neurriak hartzen ez direnean, istripua arduragabekeriaren ondorioa da.

## Kanpo estekak
StarCraft

***Starcraft*** bideo-jokoa 1998an argitaratu zen lehengo aldiz. Hasieran batean joko hau bi plataformarako ekoiztu zen, Nintendo 64 eta PCrako, hain zuzen. Gaur egun, ordea, bakarrik ordenagailurako aurki dezakegu . 2013ko apirilean, Blizzard Entertainment konpainiak saga honen bigarren atala kaleratu zuen ordenagailurako, *StarCraft II: Wings of Liberty* izenarekin.

## Joko mota eta helburu nagusienak 
Starcraft jokoa oso ona da estrategia eta zure gaitasun militarra garatzeko, gainera, joko honetan, pentsatzea, oso beharrezkoa da, izan ere , tropak izatearekin ez da nahikoa. Misio bakoitzean zure gaitasunak erakutsi beharko dituzu, zure tropak garaipenera eramateko.

## Jokoan dauden taldeak 
Alde batetik, hiru talde desberdin bereiz ditzakegu, alegia, **Zerg**, **Terran** eta **Protoss**.

Lehengoa talderik basatiena da. Zerg-en artean hamaika espezie bereiz ditzakegu, esate baterako: zerling zerg, hidralisco zerg eta guardian zerg, besteak beste. Ezin dugu ahaztu , Kerrigan Plagada, zerg-en heroia. Zerg-ek koloniak egiten dituzte beren biztanleria kontrolatzeko, espeziez gain, kolonia hauek beren defentsak dituzte, kolonia baten eraikin garrantzitsuenak babesteko, este baterako: espora kolonia eta kolonia hondoratua. Azken defentsa hau detektagailu moduan erabiltzen da, hegazkinak suntsitzeko. Horretaz gain, zerg batzuek gaitasun berezi bat daukate; gordelekuak egin ditzakete bere etsaiengandik babesteko. Tropa anitz izan nahi badituzu, Mutalisko Zerg asko izan behar dituzu.

Bestetik, Terran taldea, soldaduak dira, lurretik etorriak, alegia, aurrekoak ez bezala gobernu errepublikanoa daukate. Hasiera batean, Terranak gobernu konfederatu batek gobernatzen ditu, baina gobernu honek diktadore baten moduan gobernatzen du Terren biztanleria. Terranek hau ikusita, matxinatzea erabakitzen dute, matxinada hau Jin Raynor mariskalak antolatzen du. Pixkanaka- pixkanaka, mariskal honek bere aliatuak lortzen ditu; batzuk oso garrantzitsuak dira eta hauekin batera gobernu berri bat sortzen du, Koralen Semeen Errepublika deiturikoa. Terren artean tropa anitz bereiz ditzakegu, hegalariak, tankedunak, soldaduak eta langileak edo VLC deitzen direnak, bakoitza bere mailarekin. Oso garrantzitsua da, hornitze biltegiak izatea ahal duzun tropa gehien egiteko.

Azkenik, Protoss taldea aurkitzen dugu robot mota bat da, baina oso garatuak, eraikin nagusienak eraiki ditzagun, Nexo bat eta Piloi asko behar ditugu. Piloiak eraikinak egiten laguntzeaz gain, tropak egiteko ere balio dute. Talde honetan heroi anitz aurki ditzakegu, esate baterako: Aldaris, Zeratul, eta Artamis, besteak beste. Terranen ez bezala, protossen kasuan soldadu bakoitzak izen desberdin bat dauka, adibidez: fanatiko protoss, dragon protoss eta tenplario tetriko protoss besteen artean.

## Kanpo estekak
Egitura

**Egitura** osotasun bateko elementuak nola dauden loturik adierazten duen kontzeptua da. Objektu fisiko baterako (landare bat, esaterako) nahiz errealitate abstraktoetarako erabil daiteke.

## Egitura motak 
* ingeniaritzan eta arkitekturan, egitura karga eta indarrei behar bezala eusteko elementuen multzoa da, hala nola zutabeak eta hagak.
* ekonomian, ekonomia egitura, ekonomia bat osatzen duten eragileen multzoa.

## Kanpo estekak
1977ko Kontxako Bandera

**1977ko Kontxako Bandera** (Banderaren 82. ekitaldia, garai hartan 75. ekitaldia bezala aurkeztu bazen ere) urte honetako irailaren 4 eta 11an jokatu zen, eta Santurtzik bere lehenengo Kontxako Bandera eskuratu zuen. Koldo Urtiaga patroia ordurarte Kontxako Bandera irabazi zuen patroi gazteena izan zen.

## Kontakizuna 
Historian oso gutxitan gertaturikoa jazo zen ekitaldi honetan, izan ere Santurtzik jardunaldi bakar bat irabazi gabe eskuratu baitzuen Bandera. Lehenengo jardunaldian bigarrena izan zen Lasarte-Michelinengandik segundo bakarrera, eta bigarren igandean hirugarrena Orio eta Kaikuren atzetik.

Hondarribian jokaturiko Kontxarako sailkapen estropadan 10 traineruk hartu zuten parte, bost gipuzkoarrek, hiru kantabriarrek eta bi bizkaitarrek. Hau ere ez zuen Santurtzik irabazi, Michelinek baizik. Aipagarria da aurreko urteko irabazlea zen Pedreña bederatzigarren gelditu eta ez zela Kontxarako sailkatu.

## Parte-hartzaileak 
## Emaitzak 
## Tripulazio irabazlea 
* Itsasoko Ama Arraun Elkartea
** Entrenatzailea: Joseba Urtiaga
** Patroia: Koldo Urtiaga
** Arraunlariak: *Aurrekoa:* Jose Luis Fernandez. *Ababorra:* Iñaki Fernandez, Aurelio Lopez Lartain, Jose Antonio Exposito, Fermin Gomez, Joseba Likona, Pedro Sarria. *Istriborra:* Jose Miguel Darquistade, Jose Antonio Martin, Cesar Blanco, Josu Olano, Elias Jerez, Patxi Vallejo

## Sailkapen estropada 
## Ikus, gainera 
* Kontxako Bandera

## Kanpo estekak
Boothia penintsula

**Boothia penintsula** (ingelesez: *Boothia Peninsula*) Kanadako iparraldeko penintsula da, Hego Buruko Zirkuluaren azpian. Gilen Erregearen uharteak mugatzen du hego-mendebaletik eta Boothiako golkoak ekialdetik.

## Erreferentziak 
## Kanpo estekak
Tasman penintsula

**Tasman penintsula** () Tasmaniako hego-ekialdeko penintsula da, Tasmaniako itsasoaren ertzean dagoena. 520&nbsp;km²-ko azalera du.

Abel Tasman nederlandar itsaslariaren izena darama.

## Erreferentziak 
## Kanpo estekak
1976ko Kontxako Bandera

**1976ko Kontxako Bandera** (Banderaren 81. ekitaldia, garai hartan 74. ekitaldia bezala aurkeztu bazen ere) urte honetako irailaren 5 eta 12an jokatu zen, eta Pedreñak bere laugarren Kontxako Bandera eskuratu zuen, aurrekoa irabazi eta 27 urtera.

## Kontakizuna 
Pedreñak lehia gogorra izan zuen Orio eta Santurtzirekin eta sailkapen orokorrean hirurak 11 segundoren barruan sartu ziren. Lehenengo jardunaldia kantabriarrek irabazi zuten, eta bigarrena Oriok. Gipuzkoarrek lehenengo egunean 13 segundo galdu zituzten txanda desberdinean joanda, eta bigarren igandean 8 baino ez zituzten errekuperatu. Bestalde aipatzekoa da historian lehenengo aldiz hiru traineru kantabriar aritu zirela estropadan.

Hondarribian jokaturiko Kontxarako sailkapen estropadan 12 traineruk hartu zuten parte, zazpi gipuzkoarrek, hiru kantabriarrek eta bi bizkaitarrek. Sorpresaz Donostia izan zen irabazlea, ondoren banderan zazpigarren postuan geldituko zena.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Entrenatzailea:
** Patroia: Rubén Laso
** Arraunlariak: Istriborra: Vicente Lavin, Tasio Gutierrez, Jose Maria Bedia, Vicente Merino, Pedro S. Bedia, Pedro Jesus Portilla, eta aurrekoa Daniel Rodriguez. Ababorra: Antonio Moraga, Gabriel Diaz, Angel Gomez, Tino Bedia, Jose Bedia, Manuel Bedia

## Sailkapen estropada 
## Erreferentziak 
## Ikus, gainera 
* Kontxako Bandera

## Kanpo estekak
Pedro Ugarte

**Pedro Ugarte Tamayo** (Bilbo, Bizkaia, 1963ko urtarrilaren 15a) gaztelaniazko idazlea da. Bere lan ezagunenak narrazio laburrak eta *Los cuerpos de las nadadoras* (1996) nobela dira.

## Bizitza 
Deustuko Unibertsitatean zuzenbidea ikasi ondoren, lanbidez hedabideei lotuta jardun du. Besteak beste, Euskadi Irratian eta *El Paísen* kolaboratu du. Gaur egun Euskal Herriko Unibertsitatearen Komunikazio Bulegoaren komunikabideekiko harremanetarako arduraduna da. Bilbon bizi da. Bere lanak italieraz, polakoz eta alemanez itzuli izan dira. 1997an Euskadi Saria lortu zuen eta 2009an Julio Camba Kazetaritza Saria.

Euskal Herriko Unibertsitateko Komunikabideekiko Harremanetarako arduraduna da.

## Obra 
### Poesia liburuak 
* *Incendios y amenazas* (Nervión Saria)
* * El falso fugitivo*. Bilbo: Bilbao Bizkaia Kutxa, ISBN:978-84-8056-278-2.

### Historia 
* *Historia de Bilbao: de los orígenes a nuestros días*. Donostia: Txertoa, 1999.

### Eleberriak 
* *Los cuerpos de las nadadoras* (Herralde Sariaren finalista eta Euskadi Saria 1997an). Madril: Anagrama, 1996.
* *Una ciudad del norte*. Gasteiz: Bassarai Ediciones, 1999. ISBN:978-84-89852-14-3
* *Pactos secretos*. Madril: Anagrama, 1999. .
* *Casi inocentes* (2004) (Lengua de Trapo Saria). Madril: Lengua de Trapo, 2004.
* *El país del dinero* (2011) (Logroñoko Nobela-saria). Sevilla: Algaida, 2012.

### Narrazioak 
* *Noticia de tierras improbables* (mikronarrazioak). Iruñea: Hierbaola, 1992.
* *Los traficantes de palabras*. Bartzelona: Mursia, Mursia, 1990.
* *Manual para extranjeros*. Bilbo: Margen Cultural, 1993. 2. edizioa: Irun: Alberdania, 2001 .
* *La isla de Komodo*. Gasteiz: Bassarai, 1996. .
* *Guerras privadas* (NH Saria). Madril: NH-Hoteles, 2002.
* *Mañana será otro día*. Madril: Lengua de Trapo, 2005. .
* *Materiales para una expedición*; *Noticia de tierras improbables* liburuaren edizio berria. Madril: Lengua de Trapo, 2003.
* *El mundo de las cabezas vacías*. Madril: Páginas de Espuma, 2011.

## Erreferentziak 
## Kanpo estekak 
* Biografia laburra.
* [Pedro Ugarteren kolaborazioak El País(https://eu.wikipedia.org/wiki/El_Pa%C3%ADs)en.
*  Pedro Ugarte Twiterren.
*  Pedro Ugarte Facebooken.]
Txabola (argipena)

**Txabola** izenak hainbat adiera ditu:

* txabola, bereziki landan material eta egitura apalez egindako eraikin txikia, abereak eta lanabesak gordetzeko erabiltzen dena;
* bizitoki informala, hirietako periferian material eta egitura apalez egindako eta legeztatu gabeko egonleku eta etxebizitza. Txabola hauek multzo handi bat osatzen dutenean, txabolismo egoera dagoela esaten da.
Txabola

thumb|300px|**Txabola**, Indian.

**Txabola** edo **etxola** —zenbait euskalkitan "ola" edo "kaserna"— eraikin txiki eta apala da, gehienetan izaera iraunkorra ez duena, lanabesak eta abereak gorde edota lan egiteko erabiltzen dena.

## Ikus, gainera 
* Borda
* Favela
* Txabolismo

## Erreferentziak 
## Kanpo estekak
Midnight Oil

***Midnight Oil*** Australiako rock alternatibo musika talde bat da. Izenak, hitzez hitz, "gauerdiko olioa" esan nahi du euskaraz; hala ere, *to burn the midnight oil* ("gauerdiko olioa erre") esamoldetik dator, "berandu arte irakurri edo lan egin" adierazten duena.

## Taldekideak 
**Oraingoak**:
* Peter Garrett (1976-2002): ahots nagusia, harmonika
* Jim Moginie (1976-2002): gitarra, klabierra
* Martin Rotsey (1976-2002): gitarra
**Lehengo taldekideak**:
* (†) Rob Hirst (1976-2002): bateria, ahotsak
* (†) Bones Hillman (1987-2002): baxua, kantua
* Peter Gifford (1980-1987): baxua, kantua
* Andrew *Bear* James (1976-1980): baxua
* Gary Morris: kudeatzailea
**Partaide osagarriak**:

* Charlie McMahon: didgeridooa (1984, 1986, *Live at The Domain* - 2017ko azaroak 11)
* Gladdie Reed: tronboia (1985-1990)
* Chris Abrahams: klabierra
* Jack Howards: perkusioa (The Great Circle Tour - 2017)
* Adam Ventoura: baxua, ahotsa (2021etik, Bones Hillman zendu zenetik)

## Diskografia 
* *Midnight Oil*, CDCBS450902 2 (1978).
* *Head Injuries*, CDCBS450903 2 (1979).
* *Bird Noises*, CDCBS650770 (1980).
* *Place without a Postcard*, CDCBS460897 2 (1981).
* *10,9,8,7,6,5,4,3,2,1*, CDCBS25314 (1982).
* *Red Sails in the Sunset*, CDCBS26355 (1984).
* *Species Deceases*, CDCBS655857 (1985).
* *Diesel and Dust*, CDCBS460005 (1987).
* *Blue Sky Mining*, CDCBS465563 (1990).
* *Scream in Blue Live*, CDCBS471453 2 (1992).
* *Earth and Sun and Moon*, CDCBS473605 (1993).
* *Breathe*, CDCBS485402 2 (1996).
* *20.000 Watt RSL*, CDCBS488866 2 (1997).
* *Redneck Wonderland,* CDCBS4899712 (1998).
* *The Real Thing*, CDCBS465563 (2000).
* *Capricornia*, CDCBS 5062032000 (2002).
* *Flat Chat*, CDCBS 5062032000 (2006).
* *Essential Oils* (2012).
* *The Makarrata Project* (2020)
* *Resist* (2022)

## Kanpo estekak 
* Midnight Oil musika taldearen webgunea